**รายงานการประชุมประจำเดือนสำนักงานพัฒนาชุมชนอำเภอชาติตระการ**

ครั้งที่ 6/๒๕๕๙

**วันที่ 14 กรกฎาคม ๒๕๕8 เวลา 09.00 น.**

**ณ ห้องประชุมสำนักงานพัฒนาชุมชนอำเภอชาติตระการ**

**ผู้มาประชุม**

|  |  |  |  |
| --- | --- | --- | --- |
| 1. | นางสาววิลาวัณย์ | ทองเอี่ยม | พัฒนาการอำเภอ |
|  |  |  |  |
| 2. | นางสาววรากร  | วนวาที | นักวิชาการพัฒนาชุมชนชำนาญการ |
| 3. | นางสาวนภาวรรณ  | พัทธสีมา | นักวิชาการพัฒนาชุมชนปฏิบัติการ |
| 4.  | นางสาวกนกวรรณ  | ปินจันทร์  | นักวิชาการพัฒนาชุมชนปฏิบัติการ |
| 5.  | นางสาวเสารัตน์  | สุเดชมารค  | นักวิชาการพัฒนาชุมชนปฏิบัติการ |

**เริ่มการประชุม เวลา 09.00 น.**

**ระเบียบวาระที่ ๑ เรื่องประธานแจ้งให้ที่ประชุมทราบ**

 ๑.๑ **เรื่องจากการประชุมกรมการจังหวัด**

 - แนะนำหัวหน้าส่วนราชการที่ดำรงตำแหน่งใหม่

 1) นายธัชชัย สีสุวรรณ รองผู้ว่าราชการจังหวัดสุรินทร์ ย้ายมาดำรงตำแหน่ง รองผู้ว่าราชการจังหวัดพิษณุโลก

 2) นายวัฒนา ช่วยพยุง รองผู้อำนวยการการเลือกตั้งประจำจังหวัดน่าน ย้ายมาดำรงตำแหน่ง ผู้อำนวยการการเลือกตั้งประจำจังหวัดพิษณุโลก

 3) นายสุบรรณ จำปา หัวหน้าสำนักงานตรวจบัญชีสหกรณ์น่าน ย้ายมาดำรงตำแหน่ง หัวหน้าสำนักงานตรวจบัญชีสหกรณ์พิษณุโลก

 4) นายเรวัตร บุญเรือง ผู้อำนวยการสถานพินิจและคุ้มครองเด็กและเจาวชนจังหวัดพะเยา ย้ายมาดำรงตำแหน่ง ผู้อำนวยการสถานพินิจและคุ้มครองเด็กและเยาวชนจังหวัดพิษณุโลก

 5) ว่าที่ร้อยตรี อวิรุทธิ์ ทับทิมแท้ วิศวกรโยธาชำนาญการพิเศษ ดำรงตำแหน่งรักษาราชการแทน ผู้อำนวยการแขวงทางหลวงพิษณุโลกที่ 1

 6) นายศิริชัย ตรีเพ็ชร นายช่างโยธาอาวุโส โครงการก่อสร้างทางกลุ่มงานบูรณะทาง โครงการพิเศษและงานเร่งด่วนฉุกเฉิน สำนักก่อสร้างทางที่ 2 ดำรงตำแหน่ง รักษาราชการแทน ผู้อำนวยการแขวงทางหลวงพิษณุโลกที่ 2 (วังทอง)

 7) พันตำรวจตรีวินัย ธนะโชติ สารวัตรกองกำกับการ 1 กองบังคับการปราบปรามการกระทำผิดเกี่ยวกับทรัพยากรธรรมชาติและสิ่งแวดล้อม ดำรงตำแหน่ง สารวัตร สถานีตำรวจทางหลวง 3 กองกำกับการ 5 กองบังคับการตำรวจทางหลวง

 8) นางสาววิลาวัณย์ ทองเอี่ยม หัวหน้าฝ่ายอำนวยการ จังหวัดกำแพงเพชร ย้ายมาดำรงตำแหน่งพัฒนาการอำเภอชาติตระการ

 - การเปลี่ยนชื่อหน่วยงานและเปลี่ยนชื่อตำแหน่ง

 1) ชื่อหน่วยงานเดิม “สำนักงานกองทุนสงเคราะห์การทำสวนยางจังหวัดพิษณุโลก” เปลี่ยนชื่อเป็น “การยางแห่งประเทศไทยจังหวัดพิษณุโลก”

ชื่อตำแหน่งเดิม “ผู้อำนวยการสำนักงานกองทุนสงเคราะห์การทำสวนยางจังหวัดพิษณุโลก” เปลี่ยนชื่อเป็น “ผู้อำนวยการการยางแห่งประเทศไทยจังหวัดพิษณุโลก”

**มติที่ประชุม** รับทราบ

**ระเบียบวาระที่ ๒** รับรองรายงานการประชุม ครั้งที่ 5/๒๕๕9 วันที่ ๑0 พฤษภาคม 2559

 ให้รับรองรายงานการประชุมประจำเดือนสำนักงานพัฒนาชุมชนอำเภอชาติตระการ

ครั้งที่ 5/๒๕๕9 วันที่ ๑0 พฤษภาคม 2559 เวลา 09.00 น. ณ สำนักงานพัฒนาชุมชนอำเภอชาติตระการ หากมีการแก้ไข/เพิ่มเติม ขอให้แจ้งเพื่อดำเนินการแก้ไข

**มติที่ประชุม** รับรองการประชุม

**ระเบียบวาระที่ ๓** เรื่องสืบเนื่อง

 **3.1** **เรื่องจากกลุ่มงานยุทธศาสตร์การพัฒนาชุมชน**

๓.๑.๑ การดำเนินกิจกรรมตามยุทธศาสตร์กรมฯ ปี 2559 (สำหรับโครงการกองทุนแม่ของแผ่นดิน) จากการประชุมครั้งที่ผ่านมา ขอให้จัดส่งไฟล์ข้อมูลผลการดำเนินกิจกรรม ไฟล์สรุปบทเรียน และไฟล์ภาพกิจกรรมให้จังหวัด โดยเร็ว

 3.๑.2 การดำเนินโครงการการบริหารจัดการครัวเรือนยากจนแบบบูรณาการ : ชี้เป้าชีวิต จัดทำเข็มทิศชีวิต บริหารจัดการชีวิต และดูแลชีวิต ตามที่ได้ให้อำเภอดำเนินการ ดังนี้

 1) จัดทำแบบรายงานการจำแนกสถานะครัวเรือนที่มีรายได้ตกเกณฑ์ จปฐ. ปีงบประมาณ พ.ศ. 2559 ภายในวันที่ 10 มิถุนายน 2559

 2) จัดส่งไฟล์ข้อมูลผลการดำเนินกิจกรรมตามกระบวนงาน และไฟล์ภาพกิจกรรมให้จังหวัดภายในวันที่ 15 มิถุนายน 2559

 3) รายงานผลการดำเนินงาน ครั้งที่ 1 ภายในวันที่ 15 มิถุนายน 2559

และครั้งที่ 2 ภายในวันที่ 5 กันยายน 2559

 4) บันทึกข้อมูลครัวเรือนยากจนเป้าหมายทางระบบออนไลน์

มีผลการรายงาน ดังนี้

|  |  |  |  |  |  |  |
| --- | --- | --- | --- | --- | --- | --- |
| **ที่** | **อำเภอ** | **สรุปผลการจำแนก** | **ผลการจำแนก** | **ไฟล์เอกสาร** | **ไฟล์ภาพของเอกสาร** | **รายงานผลครั้งที่ 1** |
| 1 | เมืองฯ | ✓ | ✓ | 🗶 | 🗶 | ✓ |
| 2 | นครไทย | ไม่ถูกต้อง | 🗶 | 🗶 | 🗶 | 🗶 |
| 3 | ชาติตระการ | ✓ | ✓ | ✓ | ✓ | ✓ |
| 4 | บางระกำ | ✓ | ✓ | 🗶 | 🗶 | ✓ |
| 5 | บางกระทุ่ม | ไม่มี | ไม่มี | 🗶 | 🗶 | ✓ |
| 6 | พรหมพิราม | ✓ | ✓ | ✓ | ✓ | ✓ |
| 7 | วัดโบสถ์ | ✓ | ✓ | ✓ | 🗶 | ✓ |
| 8 | วังทอง | 🗶 | ✓ | ✓ | 🗶 | ✓ |
| 9 | เนินมะปราง | ✓ | ✓ | 🗶 | 🗶 | ✓ |

|  |  |  |  |  |  |  |
| --- | --- | --- | --- | --- | --- | --- |
| **ที่** | **อำเภอ** | **จำนวนตำบล** | **จำนวนหมู่บ้าน** | **จำนวน คร.ยากจน ปี ๕๘** | **ผลการจำแนกสถานะ (คร.)** | **ผลการบันทึก (คร.)** |
| **พัฒนาได้** | **ต้องสงเคราะห์** | **ไม่มีคนอยู่** | **ผ่าน** | **ไม่ผ่าน** |
| ๑ | เมืองฯ | 1 | 2 | 3 | 0 | 3 | 0 |  |  |
| ๒ | ชาติตระการ | 3 | 6 | 14 | 8 | 5 | 1 |  |  |
| ๓ | บางระกำ | 10 | 47 | 93 | 5 | 87 | 1 | 17 |  |
| ๔ | บางกระทุ่ม | 2 | 2 | 2 | 0 | 2 | 0 |  |  |
| ๕ | พรหมพิราม | 8 | 23 | 67 | 18 | 46 | 3 | 20 | 1 |
| ๖ | วัดโบสถ์ | 4 | 5 | 6 | 0 | 6 | 0 |  |  |
| ๗ | วังทอง | 10 | 44 | 145 | 121 | 24 | 0 | 68 | 2 |
| ๘ | เนินมะปราง | 2 | 4 | 19 | 15 | 4 | 0 |  |  |
| **รวม** | **๘** | **40** | **133** | **349** | **167** | **177** | **5** | **105** | **3** |

 **3.2** **เรื่องจากฝ่ายอำนวยการ**

3.2.1 ผลการเบิกจ่ายงบประมาณ ประจำปีงบประมาณ ๒๕๕๙

๑) กรมการพัฒนาชุมชนจัดสรรงบประมาณประจำปี ๒๕๕๙ ให้จังหวัดพิษณุโลก จำนวน 17,849,600.94 บาท จำแนกเป็นงบบริหาร จำนวน 6,468,950.94 บาท งบยุทธศาสตร์ฯ จำนวน 11,380,650.00 บาท

๒) ผลการเบิกจ่ายฯ ข้อมูล ณ วันที่ ๒๙ มิถุนายน ๒๕๕๙ ผลการเบิกจ่ายในระบบ BPM ร้อยละ 83.58 อยู่ในลำดับที่ ๔๒ ,จำแนกเป็นรายกลุ่มงาน/ฝ่ายและอำเภอตามเอกสารแนบ/ในระบบ E-Budget

|  |  |  |  |  |
| --- | --- | --- | --- | --- |
| รายการ | งบฯจัดสรร | ผลการเบิกจ่าย | คงเหลือ | คิดเป็นร้อยละของการเบิกจ่าย |

|  |  |  |  |  |
| --- | --- | --- | --- | --- |
| งบบริหาร | 6,468,950.94 | 4,185,378.30 | 2,283,572.64 | 64.70 |
| งบยุทธศาสตร์ฯ | 11,380,650.00 | ๑๐,๗๓๔,๑๓๐ | 646,520.00 | 94.32 |
| รวมทั้งสิ้น | 17,849,600.94 | 14,919,508.30 | 2,930,092.64 | 83.58 |
| งบจากแหล่งอื่น |  8,231,800.00  | ๘๐๓๔๖๘๐.๐๐ | 197,120.00 | 97.61 |

 ๓) งบประมาณที่ได้รับการจัดสรรจากกรมฯในไตรมาส ๒ – ๔ ที่ยังไม่ได้เบิกจ่าย จำนวน ๑๑ กิจกรรม เป็นเงิน 646,520 บาท และงบอื่นๆที่ยังไม่ได้เบิกจ่าย จำนวน ๒ กิจกรรม เป็นเงิน ๑๙๗,๑๒๐ บาท (รายละเอียดแนบท้าย) จึงขอความร่วมมือเบิกจ่ายภายในระยะเวลาที่กำหนด หรือเบิกจ่ายก่อนกำหนด หากกิจกรรม/โครงการใดสามารถขอยืมเงินได้ตามระเบียบขอให้ขอยืมเงิน การจัดซื้อวัสดุขอให้มีการจัดซื้อก่อนดำเนินการ เพื่อทำให้การเบิกจ่ายงบประมาณเป็นไปตามเป้าหมายที่กำหนด

 4) ให้เจ้าหน้าที่ที่รับผิดชอบพัสดุสำนักงาน ตรวจสอบรายการส่งมอบพัสดุสำนักงานให้ครบถ้วน ถูกต้อง

**3.3** **กลุ่มงานส่งเสริมการพัฒนาชุมชน**

3.3.1 **การรายงานจัดเก็บรายได้จากการจำหน่ายผลิตภัณฑ์หนึ่งตำบล หนึ่งผลิตภัณฑ์ ปีงบประมาณ ๒๕๕9**

 ตามที่(ตามหนังสือ ที่ พล 0019.3/ว 270 ลงวันที่ 15 มกราคม 2559) จังหวัดพิษณุโลกให้อำเภอดำเนินการดำเนินการศึกษาแนวทางการรายงานข้อมูลผลการจำหน่ายผลิตภัณฑ์ OTOP ปีงบประมาณ พ.ศ.2559 และดำเนินการตามห้วงเวลาที่กำหนดโดยดำเนินการ ดังนี้

 จังหวัดจัดทำสรุปผลการรายงานประจำเดือนพฤษภาคม 2559 (รายละเอียดตามเอกสารแนบ)

และอำเภอขอให้พัฒนากรทุกคน รับผิดชอบข้อมูลแต่ละตำบลให้จัดเก็บข้อมูลรายได้ของแต่ละเดือน เพื่อรายงานยอดในแต่ละปีให้จังหวัด

 3.3.2 **การคัดสรรสุดยอดหนึ่งตำบล หนึ่งผลิตภัณฑ์ไทย ปี พ.ศ. 2559** (รายละเอียดตามเอกสารแนบ)

 3.3.3 ให้เจ้าหน้าที่พัฒนาชุมชนทุกคน ลงไปติดตามและตรวจสอบการดำเนินงานของกองทุน ทั้ง กทบ. กขคจ. กลุ่มออมทรัพย์ฯ และกองทุนพัฒนาบทบาทสตรี โดยเฉพาะหมู่บ้านที่มีปัญหา ให้เร่งตรวจสอบและแก้ไข

 3.3.4 ให้เจ้าหน้าที่จัดประชุมคณะกรรมการระดับตำบล และอำเภอ (ศอช.ต. และ กข.คจ.) เพื่อคัดเลือกคณะกรรมใหม่ซึ่งหมดวาระ และทบทวนคำสั่งให้เป็นปัจจุบัน ในวันที่ 10 สิงหาคม 2459 เวลา 13.30 น.

**มติที่ประชุม** รับทราบ

**ระเบียบวาระที่ ๔** **เรื่องสั่งการ/เรื่องเพื่อทราบ**

 **๔.1 เรื่องจากกลุ่มงานยุทธศาสตร์การพัฒนาชุมชน**

 4.1.1 การจัดกิจกรรมรณรงค์ประชาสัมพันธ์เนื่องในวันต่อต้านยาเสพติดโลก (26 มิถุนายน) ประจำปี 2559

ตามที่ขอให้อำเภอจัดพลังมวลชนเข้าร่วมกิจกรรม ในวันที่ 27 มิถุนายน 2559 ขอความร่วมมืออำเภอจัดส่งเอกสารการเบิกจ่ายเงินเพิ่มเติม ดังนี้

 1) อำเภอเมืองฯ ได้แก่ เอกสารค่าจ้างเหมารถยนต์ 4 คัน

 2) อำเภอนครไทย บางระกำ วัดโบสถ์ ได้แก่ สำเนาหน้าบัญชีธนาคารเจ้าของรถยนต์

 3) อำเภอบางกระทุ่ม ได้แก่ สำเนาคู่มือรถยนต์

4.๑.2 การเตรียมความพร้อมการมอบเงินพระราชทานกองทุนแม่ของแผ่นดิน ปี 2559

 กรมการพัฒนาชุมชนให้เตรียมความพร้อมของหมู่บ้านต้นกล้ากองทุนแม่ของแผ่นดิน ปี 2559 ในการเข้ารับพระราชทานเงินขวัญถุงกองทุนแม่ฯ ปี 2559 จึงขอให้อำเภอบันทึกข้อมูลชื่อบัญชี เลขที่บัญชี สาขา และผู้มีอำนาจเบิกจ่ายเงินในเว็บไซต์กองทุนแม่ของแผ่นดิน(http://www.kongtunmae- oncb.go.th) ตามแนวทางที่แจ้งให้ทราบแล้ว

 ทั้งนี้ สำนักงานคณะกรรมการป้องกันและปราบปรามยาเสพติด กำหนดจัดงานพิธีมอบเงินพระราชทานกองทุนแม่ของแผ่นดิน ปี 2๕๕9 ต่อหน้าพระบรมฉายาลักษณ์สมเด็จพระนางเจ้าพระบรมราชินีนาถ ในวันที่ 3 - 4 สิงหาคม ๒๕๕9 ณ จุฬาลงกรณ์ราชวิทยาลัย อำเภอวังน้อย จังหวัดอยุธยา ขอให้แจ้งประธานกองทุนในหมู่บ้านต้นกล้ากองทุนแม่ของแผ่นดิน ปี 2559 เตรียมความพร้อมในการเดินทาง และจัดทำเอกสารประกอบการรับเงินพระราชทานให้จังหวัด ภายในวันที่ 12 กรกฎาคม 2559 ยกเว้นรายการที่ 2 ให้ส่งภายในวันที่ 4 กรกฎาคม 2559

**หลักฐานประกอบการรับเงินพระราชทานกองทุนแม่ของแผ่นดิน ประจำปี 2559**

 1. สำเนาบัตร ปชช.ของประธานกองทุนแม่ฯ (ไปด้วยตนเอง) พร้อมรับรองสำเนา 1 ฉบับ

 2. สำเนาหน้าแรกของสมุดบัญชีธนาคารกองทุนแม่ฯ ที่ระบุชื่อบัญชี เลขที่บัญชี และสาขา

พร้อมให้ประธานหมู่บ้านกองทุนแม่ของแผ่นดิน หรือผู้รับมอบอำนาจ รับรองสำเนาถูกต้อง จำนวน 1 ชุด

 3. สำเนารายงานการประชุม ก.ก.กองทุนแม่ฯ โดยให้ประธานรับรองสำเนาถูกต้องทุกแผ่น จำนวน 1 ชุด โดยในรายงานการประชุมนั้น ต้องมีการระบุข้อความ ในมติที่ประชุมที่สำคัญดังนี้
 - ระบุให้มีการแต่งตั้งประธานกองทุนแม่ของแผ่นดิน

 - ระบุให้มีการมอบหมายให้บุคคล จำนวน 3 คน มีอำนาจในการเปิดบัญชีในนามหมู่บ้านกองทุนแม่ของแผ่นดิน

 - ระบุให้มีการมอบหมายให้ประธานหรือผู้รับมอบอำนาจ เดินทางไปรับเงินพระราชทานกองทุนแม่ของแผ่นดิน

 4. ใบสำคัญรับเงิน ให้ประธานหรือผู้รับมอบอำนาจลงนามเฉพาะตรงช่องผู้รับเงิน เท่านั้น

 5. กรณีที่ประธานไม่สามารถเดินทางไปร่วมงานได้ ต้องทำหนังสือมอบอำนาจให้กับผู้แทนพร้อมแนบสำเนาบัตรประชาชนพร้อมรับรองสำเนาถูกต้องของผู้มอบอำนาจ กับ ผู้รับมอบอำนาจ อย่างละ 1 ฉบับ

 **- การสั่งจ่ายเงิน**

 สำนักงาน ป.ป.ส. สั่งจ่ายเช็คโดยตรงให้กับหมู่บ้านกองทุนแม่ของแผ่นดินปี 2559 โดยจะสั่งจ่ายตามชื่อบัญชีของหมู่บ้านที่จัดส่งให้ ดังนั้นขอความร่วมมือในการตรวจสอบความถูกต้องของชื่อบัญชีสาขา และ เลขบัญชีให้ถูกต้อง

* **การรับมอบเงินพระราชทานกองทุนแม่ของแผ่นดินในวันที่ 4 สิงหาคม 2559**

 ผู้ว่าราชการจังหวัด เป็นตัวแทนในการรับเงินพระราชทานกองทุนแม่ของแผ่นดิน ต่อหน้าพระบรมฉายาลักษณ์ของสมเด็จพระนางเจ้าฯพระบรมราชินีนาถ ซึ่งเงินพระราชทานที่ผู้ว่าราชจังหวัดรับมานั้น จะเป็นเช็คเงินสดที่สั่งจ่ายในนามหมู่บ้านกองทุนแม่ของแผ่นดิน

 4.1.3 **การขับเคลื่อนการพัฒนาเศรษฐกิจฐานรากและประชารัฐ จังหวัดพิษณุโลก**

 ๑. การดำเนินงานการขับเคลื่อนการพัฒนาเศรษฐกิจฐานรากและประชารัฐ ระดับจังหวัด

 สำนักงานพัฒนาชุมชนจังหวัดพิษณุโลก จัดทำสรุปผลการขับเคลื่อนการพัฒนาเศรษฐกิจฐานรากและประชารัฐ จังหวัดพิษณุโลก “บริษัทประชารัฐรักสามัคคี (วิสาหกิจเพื่อสังคม) จำกัด” (รายละเอียดตามเอกสารแนบ) เพื่อให้เจ้าหน้าที่พัฒนาชุมชนจังหวัดและอำเภอ ใช้เป็นข้อมูลการดำเนินงานในส่วนที่เกี่ยวข้องต่อไป

 ๒. แนวทางการขับเคลื่อนการพัฒนาเศรษฐกิจฐานรากและประชารัฐ ระดับอำเภอ

๑) การจัดทำคำสั่ง : อ้างถึง หนังสือจังหวัดพิษณุโลก ที่ พล ๐๐๑๙.๒/ว ๒๒๒๑ ลงวันที่ ๒๒ เมษายน ๒๕๕๙ จังหวัดมอบหมายสำนักงานพัฒนาชุมชนอำเภอดำเนินการจัดทำคำสั่งแต่งตั้งคณะทำงานขับเคลื่อนการพัฒนาเศรษฐกิจฐานรากและประชารัฐอำเภอตามโครงสร้างที่กระทรวงมหาดไทยกำหนด โดยมีองค์ประกอบจำนวน๑๐ – ๑๕ คน (รายละเอียดตามเอกสารแนบ) จังหวัดขอให้อำเภอดำเนินการจัดส่งสำเนาคำสั่งฯ ดังกล่าวให้จังหวัด

๒) การประสานให้คณะทำงานในระดับอำเภอแสดงบทบาทได้ตามหน้าที่ คือ

(๑) การสื่อสารสร้างความเข้าใจการพัฒนาเศรษฐกิจฐานรากและประชารัฐ ซึ่งเป็นการริเริ่มขึ้นใหม่ เพื่อให้ทุกภาคส่วนเข้ามามีส่วนร่วมดำเนินการ

(๒) ค้นหาการดำเนินงานที่ประสบผลสำเร็จที่ดี (Best Practice) ในพื้นที่ ทั้งชุมชน/ กลุ่มอาชีพ การจัดการท่องเที่ยวโดยชุมชน ที่ร่วมดำเนินการจนพัฒนาธุรกิจให้เติบโต เข้มแข็งขึ้น สามารถสร้างรายได้แก่คนในชุมชนได้ เพื่อขยายผลและประชาสัมพันธ์

 **๔.2 เรื่องจากกลุ่มงานสารสนเทศการพัฒนาชุมชน**

 **4.2.1 การจัดการสารสนเทศเพื่อการพัฒนาคุณภาพชีวิตระดับจังหวัด (IQL Reward : Information Quality of Life Reward)**

ตามที่จังหวัดพิษณุโลก ได้สรุปผลการวิเคราะห์ข้อมูลปัญหาคุณภาพชีวิตจากข้อมูล จปฐ. ปี 2559 และข้อมูล กชช. 2ค ปี 2558และได้จัดทำโครงการบูรณาการพัฒนาอาชีพสู่ชุมชนเข้มแข็งเฉลิมพระเกียรติ 84 พรรษา สมเด็จพระนางเจ้าสิริกิติ์ พระบรมราชินีนาถโดยให้อำเภอดำเนินการ

1) รวบรวมและจัดทำทะเบียนแผนงาน/โครงการ ที่เกี่ยวข้องกับการส่งเสริมการสร้างอาชีพ สร้างรายได้ ที่ปรากฏอยู่ในแผนชุมชน ตามแบบ IQL1 พร้อมสรุปงบหน้าจำนวนแผนงาน/โครงการ ตามแบบ IQL2 ส่งให้จังหวัด ภายในวันที่ 30 พฤษภาคม 2559

2) รายงานผลการดำเนินงานให้จังหวัดทราบเป็นประจำทุกเดือน ตามแบบ IQL3 ทั้งนี้ตั้งแต่เดือนมิถุนายน-ธันวาคม 2559 โดยให้ส่งภายในวันที่ 5 ของเดือนถัดไปนั้น

ขณะนี้ได้รับรายงานตามแบบ IQL1 และIQL2แล้ว จำนวน 4 อำเภอ ได้แก่ อำเภอเมืองพิษณุโลก , อำเภอชาติตระการ, อำเภอบางระกำ และอำเภอวัดโบสถ์ ยังขาดอีก 6 อำเภอ

สำหรับการรายงานผลฯ ตามแบบ IQL3 ประจำเดือนมิถุนายน 2559 ให้ทุกอำเภอส่งภายในวันที่ 5 กรกฎาคม 2559

 **๔.๒.๒ การดำเนินงานพัฒนาหมู่บ้านสารสนเทศต้นแบบเพื่อการพัฒนาคุณภาพชีวิต และการจัดทำข้อมูลสารสนเทศเพื่อการพัฒนาหมู่บ้าน/ตำบล (VDR/TDR) ปี ๒๕๕๙**

 ตามที่ให้อำเภอ ดำเนินการพัฒนาหมู่บ้านสารสนเทศต้นแบบเพื่อการพัฒนาคุณภาพชีวิตอำเภอละ 1 หมู่บ้านตั้งแต่เดือนธันวาคม 2558-พฤษภาคม 2559 โดยบูรณาการร่วมกับการดำเนินงานหมู่บ้านเศรษฐกิจพอเพียงต้นแบบและการจัดทำข้อมูลสารสนเทศเพื่อการพัฒนาหมู่บ้าน/ตำบล(VDR/TDR)ตามแนวทางฯ ที่จัดส่งให้แล้ว นั้น

 โดยกำหนดให้ถอดบทเรียนการดำเนินงานหมู่บ้านสารสนเทศต้นแบบฯ ระดับอำเภอ ส่งเป็นไฟล์ให้จังหวัดภายในวันที่ ๒๕ มิถุนายน ๒๕๕๙พร้อมทั้งจัดทำรายงานการพัฒนาหมู่บ้าน (VDR) ของหมู่บ้านสารสนเทศต้นแบบเพื่อการพัฒนาคุณภาพชีวิต ปี ๒๕๕๙ และจัดทำรายงานการพัฒนาตำบล (TDR) อำเภอละ ๑ ตำบล ส่งเป็นไฟล์ให้จังหวัดภายในวันที่ ๒๕ มิถุนายน ๒๕๕๙

 จึงขอให้ทุกอำเภอรีบดำเนินการและส่งไฟล์ให้จังหวัดภายในวันที่ 7 กรกฎาคม 2559 เป็นอย่างช้า

 สพอ. กำหนดเป้าหมายฯ คือ บ้านเต็งสำนัก หมู่ที่ ๗ ตำบลดอนทอง อำเภอเมืองฯ

**๔.๒.3 การสร้างขอบเขตหมู่บ้านในแผนที่ Google Maps**

 ตามที่จังหวัดพิษณุโลก ได้จัดส่งคู่มือการจัดทำระบบสารสนเทศเพื่อการพัฒนาคุณภาพชีวิต (หนังสือจังหวัดพิษณุโลก ที่ พล 0019.4/ว 1753 ลงวันที่ 23 มีนาคม 2559 เรื่อง การจัดการสารสนเทศเพื่อการพัฒนาคุณภาพชีวิตระดับจังหวัด)และได้จัดทำโครงการพัฒนาทักษะบุคลากรด้านเทคโนโลยีสารสนเทศ แก่พัฒนากรทุกคน ระหว่างวันที่ 16-17 มีนาคม 2557เพื่อวิเคราะห์ข้อมูลด้วยโปรแกรม CIA และการปักหมุดในแผนที่ Google Maps แล้วนั้น

 กรมการพัฒนาชุมชน โดยศูนย์สารสนเทศเพื่อการพัฒนาชุมชน กำหนดให้จังหวัดดำเนินการสร้างขอบเขตหมู่บ้านในแผนที่ Google Maps เพื่อใช้ประโยชน์ในการจัดทำสารสนเทศเพื่อการพัฒนาคุณภาพชีวิตระดับจังหวัด ในการนี้สำนักงานพัฒนาชุมชนจังหวัดพิษณุโลก โดยกลุ่มงานสารสนเทศการพัฒนาชุมชน จึงได้กำหนดแผนในการฝึกอบรมให้ความรู้แก่บุคลากรของ สพอ. และ อปท. เป็นรายอำเภอ ในการสร้างขอบเขตหมู่บ้านในแผนที่ Google Maps ระหว่างวันที่ 4-15 กรกฎาคม 2559 จึงขอให้อำเภอประสานวันที่จะดำเนินการกับกลุ่มงานสารสนเทศการพัฒนาชุมชนเพื่อดำเนินการต่อไป

โดยกำหนด วันที่ 15 ก.ค. 59 เวลา 13.00 น. ในการฝึกอบรมปฏิบัติการสร้างขอบเขตหมู่บ้านด้วย Google Maps ในการดำเนินงานการจัดการสารสนเทศเพื่อการพัฒนาคุณภาพชีวิตระดับจังหวัด เพื่อเป็นการฝึกทักษะบุคลากรด้านเทคโนโลยีสารสนเทศ ณ ห้องประชุมที่ว่าการอำเภอเมืองฯ โดยนายธวัช พะโยม เจ้าหน้าที่กลุ่มงานสารสนเทศการพัฒนาชุมชน สำนักงานพัฒนาชุมชนจังหวัด เป็นวิทยากรฯ

**๔.3 เรื่องจากกลุ่มงานส่งเสริมการพัฒนาชุมชน**

  **4.3.1 การดำเนินงานระบบมาตรฐานการพัฒนาชุมชน (มชช.)**

 ตามที่ จังหวัดพิษณุโลก ได้ดำเนินโครงการส่งเสริมการดำเนินงานระบบมาตรฐานการพัฒนาชุมชน (มชช.) กิจกรรมพัฒนาผู้นำ กลุ่ม/องค์กร เครือข่าย และชุมชน ตามระบบมาตรฐานการพัฒนาชุมชน มีวัตถุประสงค์เพื่อให้กลุ่มเป้าหมายที่สมัครใจเข้าสู่ระบบมาตรฐานการพัฒนาชุมชน เกิดการเรียนรู้ และพัฒนาศักยภาพของตนเองให้มีมาตรฐาน อย่างมีประสิทธิภาพ เมื่อวันที่ ๑๕ มิถุนายน ๒๕๕๙ ณ ศูนย์ศึกษาและพัฒนาชุมชนพิษณุโลก กลุ่มเป้าหมายประกอบด้วย ผู้สมัครใจเข้าสู่ระบบมาตรฐานการพัฒนาชุมชน ประจำปี ๒๕๕๙ จำนวน ๓๖ คน และเจ้าหน้าที่พัฒนาชุมชนผู้รับผิดชอบงานระบบมาตรฐานการพัฒนาชุมชนอำเภอละ ๑ คน รวมทั้งสิ้น ๔๕ คน นั้น

 ในการนี้ จังหวัดพิษณุโลก ได้มอบหมายภารกิจให้ผู้สมัครใจเข้าสู่ระบบ มชช. ทุกคน ได้จัดทำเอกสารหลักฐานประกอบการพัฒนาตนเอง เพื่อส่งให้อำเภอ/จังหวัดได้ดำเนินการประเมิน/รับรองผลการพัฒนาตนเอง ดังนี้

1. สรุปผลการเรียนรู้การพัฒนาตนเอง
2. รายงานผลการพัฒนาตนเอง

และเมื่ออำเภอได้รับเอกสารสรุปผลการเรียนรู้และรายงานผลการพัฒนาตนเองแล้ว อำเภอโดยคณะกรรมการ มชช. อำเภอ จะต้องดำเนินการประเมิน/รับรองการพัฒนาตนเองของผู้สมัครใจเข้าสู่ระบบ มชช. ปี ๒๕๕๘ ตามแบบประเมินผลสำหรับคณะอนุกรรมการตรวจประเมินฯ ส่งให้จังหวัดดำเนินการประเมิน/รับรองภายในวันที่ ๕ สิงหาคม ๒๕๕๙และให้อำเภอคัดเลือกกลุ่มเป้าหมายที่มีผลการพัฒนาตนเอง ที่โดดเด่นสามารถเป็นต้นแบบได้ อำเภอละ ๒ หน่วยนับ เพื่อนำเสนอผลงานให้คณะกรรมการตรวจประเมินฯ ระดับจังหวัดได้พิจารณารับรอง โดยจังหวัด จะกำหนดวัน เวลา สถานที่ นำเสนอให้ทราบอีกครั้ง

**หมายเหตุ** : สามารถดาวน์โหลดแบบฟอร์มต่างๆ ได้ที่ระบบ E – support นางสาวผุสดี ทองเพชรจันทร์ นักวิชาการพัฒนาชุมชนชำนาญการ

 **4.3.2. การตรวจสุขภาพกองทุนชุมชน**

 1) โครงการตรวจสุขภาพทางการเงินกลุ่มออมทรัพย์เพื่อการผลิต จังหวัดพิษณุโลก มีกลุ่มเป้าหมายตรวจสุขภาพฯ ปี พ.ศ. 2559 จำนวน 190 กลุ่ม

 2) โครงการตรวจสุขภาพทางการเงินกองทุนโครงการแก้ไขปัญหาความยากจน (กข.คจ.) จังหวัดพิษณุโลก มีกลุ่มเป้าหมายตรวจสุขภาพ ปี พ.ศ. 2559 จำนวน 65 กลุ่ม

 โดยกำหนดดำเนินการตรวจสุขภาพฯ จำนวน 2 รอบ ซึ่งรอบที่ 2 กำหนดดำเนินการให้แล้วเสร็จภายในเดือนมิถุนายน 2559 พร้อมทั้งคัดเลือกกองทุน (กลุ่ม)ที่มีการบริหารจัดการดีที่สุด 1 กลุ่ม(กองทุน) เป็นกลุ่ม(กองทุน) ที่มีการบริหารจัดการตามหลักธรรมาภิบาล รายงานส่งจังหวัด เพื่อจังหวัดจักได้คัดเลือกให้เหลือ 1 กลุ่ม

สพอ. คัดเลือก กองทุนชุมชนที่มีกรบริหารจัดการตามหลักธรรมาภิบาลดีเด่น ปี 2559 ระดับอำเภอ ดังนี้

* กลุ่มออมทรัพย์เพื่อการผลิตที่มีการบริหารจัดการตามหลักธรรมาภิบาลดีเด่น ได้แก่ บ้านท่าโรงตะวันตก พัฒนากรผู้รับผิดชอบ คือ นางสาวอนุสรา ผาคำ

หมู่ที่ 10 ตำบลวัดพริก

* โครงการ กข.คจ. มีการบริหารจัดการตามหลักธรรมาภิบาลดีเด่น ได้แก่ บ้านหัววังกร่าง หมู่ที่ 7 ตำบลมะขามสูง พัฒนากรผู้รับผิดชอบ คือ นางภณิดา แจ่มสว่าง

**สิ่งที่อำเภอต้องดำเนินการในการตรวจสุขภาพกองทุนชุมชน**

 1. รายงานผลการตรวจสุขภาพกองทุนชุมชน รอบที่ 2 ส่งจังหวัดภายใน **30 มิถุนายน 2559** โดยผ่านการรับรองของคณะทำงานตรวจสอบผลการประเมินและรับรองผลการประเมินการตรวจสุขภาพกองทุนชุมชนระดับอำเภอ ตามคำสั่งจังหวัดพิษณุโลก ที่ 5525/2558 เรื่อง แต่งตั้งคณะทำงานตรวจสอบผลการประเมินและรับรองผลฯ

 2. คัดเลือกกลุ่มออมทรัพย์เพื่อการผลิตและกองทุนโครงการ กข.คจ. ที่มีการบริหารจัดการตามหลักธรรมาภิบาลดีเด่น จำนวน 1 กลุ่ม(กองทุน) โดยพิจารณาจากกลุ่ม/กองทุน ที่ผ่านเกณฑ์การประเมินมากที่สุด พร้อมทั้งถอดบทเรียน ส่งจังหวัดภายในวันที่ **7 กรกฎาคม 2559**

 **4.3.3. การเตรียมความพร้อมการดำเนินงานสถาบันการจัดการเงินทุนชุมชน ปีงบประมาณ พ.ศ. 2560**

 ด้วย กรมการพัฒนาชุมชน ได้รับการสนับสนุนงบประมาณ(งบบูรณาการ) โครงการส่งเสริมการบริหารจัดการการเงินชุมชน ปี พ.ศ. 2560 โดยมีวัตถุประสงค์เพื่อการสนับสนุนเงินทุนชุมชน ให้เพียงพอ ต่อการลงทุน สร้างงานและสร้างรายได้ และส่งเสริมการบริหารจัดการทุนชุมชนให้มีหลักธรรมาภิบาล และบูรณาการกองทุนชุมชนเพื่อแก้ไขปัญหาหนี้ของประชาชน ซึ่งมีกิจกรรมหลักคือ การจัดตั้งสถาบันการจัดการเงินทุนชุมชน ในพื้นที่อำเภอที่ยังไม่มีการจัดตั้งสถาบันฯ และการบริหารจัดการหนี้โดยสถาบันการจัดการเงินทุนชุมชน โดยกำหนดดำเนินการ ดังนี้

 1. อำเภอยังไม่มีสถาบันฯ (อ.ชาติตระการ, บางระกำ, วัดโบสถ์ และเนินมะปราง) ให้อำเภอดำเนินการดำเนินการคัดเลือกหมู่บ้านที่มีกองทุนการเงิน อยู่ในหมู่บ้าน ไม่น้อยกว่า 3 กลุ่ม(กองทุน) โดยมีกลุ่มออมทรัพย์เพื่อการผลิตที่มีความเข้มแข็ง ที่สามารถเป็นแกนนำในการจัดตั้งเป็นสถาบันฯ ได้อำเภอละ1หมู่บ้าน พร้อมทั้งทำแบบประเมินความพร้อมของหมู่บ้าน

 2. อำเภอที่มีสถาบันฯ แล้ว (อ. เมืองฯ, นครไทย, บางกระทุ่ม, พรหมพิราม และวังทอง) ให้ดำเนินการ ดังนี้

 2.1 สำรวจความต้องการของสถาบันฯ ว่ายังต้องการดำเนินงานพัฒนาให้เป็นสถาบันฯ ที่พึงประสงค์ตามแนวทางของกรมหรือไม่ โดยดำเนินการจัดประชุมชี้แจงพร้อมทั้งขอมติจากที่ประชุมของสมาชิกฯ

 2.2 กรณี ยังต้องการเป็นสถาบันฯที่พึงประสงค์ตามแนวทางของกรมฯ ให้สถาบันฯ ร่วมกับอำเภอดำเนินการเพื่อให้เป็นไปตามแนวทางของกรมฯ ภายในเดือน**กันยายน 2559**

 2.3 กรณี ไม่ต้องการแล้ว ให้อำเภอดำเนินการคัดเลือกหมู่บ้านที่มีกองทุนการเงิน อยู่ในหมู่บ้าน ไม่น้อยกว่า 3 กลุ่ม (กองทุน) โดยมีกลุ่มออมทรัพย์เพื่อการผลิตที่มีความเข้มแข็ง ที่สามารถเป็นแกนนำในการจัดตั้งเป็นสถาบันการจัดการเงินทุนชุมชนได้ เพื่อทดแทนสถาบันการจัดการเงินทุนชุมชนเดิม ให้แล้วเสร็จภายใน**เดือนกันยายน 2559** โดยให้แจ้งรายชื่อหมู่บ้านใหม่จัดส่งให้จังหวัด ภายใน**วันที่ 11 กรกฎาคม 2559**

 **4.3.4 การขับเคลื่อนการพัฒนาตามปรัชญาของเศรษฐกิจพอเพียงในภาคการเกษตรและชนบท (ยุทธ์ 1 )**

 1) จากการตรวจสอบโครงการที่เสนอเพื่อขอรับงบประมาณตามโครงการขับเคลื่อนการพัฒนาตามปรัชญาของเศรษฐกิจพอเพียงในภาคการเกษตรและชนบท (ยุทธ์ 1 ) พบว่าหลายประเด็นที่ขอให้อำเภอช่วยพิจารณา ดังนี้

 **หลักการสำคัญ** คือ ห้าม “จ้างเหมา” และ “เบิกค่าแรงงาน” ซึ่งกรณีจำเป็นต้องเบิกค่าจ้างเหมา สามารถเบิกได้ กรณี **เป็นส่วนหนึ่งของโครงการ** (ไม่ใช้จ้างเหมาทั้งโครงการ) ซึ่งจำเป็นต้องจ้างเหมาเพราะเกินขีดความสามารถของชุมชนหรือองค์กร และต้องมีเหตุผลประกอบ ตามแบบที่กำหนด

 **การเขียนโครงการ** เขียนในลักษณะเหมือนซื้อของแจกชาวบ้าน ซึ่งขัดกับหลักปรัชญาของเศรษฐกิจพอเพียง ที่เน้นการพึ่งตนเองเป็นหลัก (ขอรับการสนับสนุนในส่วนที่เกินขีดความสามารถ) ยึดตามหลัก 3 ห่วง 2 เงื่อนไข ได้แก่ พอประมาณ มีเหตุผล มีภูมิคุ้มกัน รวมทั้งมีความรู้ คู่คุณธรรม ในการดำเนินงาน **ดังนั้น** ถ้าจะให้ชัดเจนต้องสามารถบอกได้ว่า กลุ่มเป้าหมายมีวิธีการคัดเลือกอย่างไร แล้วจะมีวิธีการบริหารจัดการอย่างไรที่บ่งบอกถึงการสร้างความยั่งยืนของโครงการ/กิจกรรม รวมทั้งการขยายผลสู่ครัวเรือนอื่น ๆ

 **หลักการและเหตุผล** ประกอบการเสนอโครงการ

 1. ต้องบอกได้ว่าสถานการณ์ปัจจุบันของชุมชน /องค์กร เป็นอย่างไร โดยนำผลจากเวที 2 มานำเสนอให้เห็นข้อมูลเชิงปริมาณ ว่ามีปัญหาอะไร อย่างไร จำนวนเท่าใด

 2. ทำไมต้องจัดซื้อ จัดจ้าง (รายการที่เสนอขอรับงบ ฯ) ถ้ามีข้อมูลการดำเนินการเดิมอยู่ให้ใส่ข้อมูลให้เห็นภาพการดำเนินการเดิมของกลุ่ม องค์กรดังกล่าว ให้ชัดเจนว่ามีการบริหารจัดการอย่างไร และที่สำคัญทำไมต้องขอรับงบฯ ใหม่นี้ มีปัญหาอย่างไร และทำแล้วจะได้ประโยชน์อย่างไรบ้าง กับใคร

 3. กรณีต่อยอดโครงการเดิม ต้องแจ้งข้อมูลผลการดำเนินงานในปัจจุบัน (สมาชิก เงินทุน กิจกรรมที่ดำเนินการอยู่ ผลผลิตของกลุ่ม รายได้ ตลาด รวมทั้งปัญหาที่เกิดขึ้นหรือความต้องการในการพัฒนา ที่เชื่อมโยงถึงกิจกรรมโครงการที่เขียนเพื่อขอรับงบประมาณ )

 4. กรณีโครงการใหม่ ต้องบอกได้ว่าทำไม จึงทำโครงการนี้ มีองค์ความรู้ ประสบการณ์มากน้อยเพียงใด วัสดุประกอบโครงการ จะหาได้จากแหล่งใด ในชุมชนหรือนอกชุมชน ทำแล้วใครได้รับประโยชน์บ้าง จะขายให้ใคร ขายที่ไหน ปริมาณการผลิตเท่าใด

  **ศักยภาพขององค์กร/ชุมชน (ข้อ 1.4 )**

 ควรเขียนให้เห็นถึงผลการดำเนินงานของชุมชน ว่าดำเนินการอะไรบ้างที่เป็นรูปธรรมจับต้องได้ เช่น การส่งเสริมการออม (กลุ่มออมทรัพย์เพื่อการผลิต ) มีเงินสัจจะปัจจุบันเท่าใด สมาชิกกี่ราย/มีกลุ่มอาชีพอะไรบ้าง มีเงินทุนดำเนินการเท่าใด มีสมาชิกเท่าใด มีกำลังการผลิตเท่าใด/โรงผลิตปุ๋ย โรงสี โรงผลิตน้ำ ฯลฯ เพื่อให้เห็นศักยภาพ ความเข้มแข็งของคณะกรรมการหมู่บ้าน ฯ

  **หลักฐานเชิงประจักษ์**

 นอกจากประเด็นตามที่แจ้งอำเภอแล้ว กรมฯเพิ่มเติม แบบตรวจสอบรายละเอียดประกอบโครงการ (5 หน้ากระดาษ)

 2) การสำรวจข้อมูลปราชญ์ชาวบ้าน หมู่บ้านละ 7-10 คน

 เนื่องจากทิศทางการขับเคลื่อนกิจกรรมการพัฒนาหมู่บ้านเศรษฐกิจพอเพียง ปี 2560 กรมฯ มุ่งเน้นใช้ฐานข้อมูลจาก โครงการขับเคลื่อนการพัฒนาตามปรัชญาของเศรษฐกิจพอเพียงในภาคการเกษตรและชนบท (ยุทธ์ 1) และทราบว่ากิจกรรมหมู่บ้านเศรษฐกิจพอเพียงต้นแบบ ก็อาจจะเปลี่ยนแปลง งบหมู่บ้านขยายผลอาจไม่มีหรือมีแต่น้อยลง แต่จะไปต่อยอดหมู่บ้านตามยุทธ์ 1 โดยใช้แผนชุมชนที่ปรับจาก เวที 2 เป็นหลักในการสนับสนุน ดังนั้นการคัดเลือกปราชญ์ชาวบ้าน ผู้รู้ ผู้ประสบความสำเร็จ ขอให้อำเภอช่วยกรุณาคัดเลือกปราชญ์ทางสายอาชีพ เพื่อสามารถต่อยอดสู่การพัฒนาสัมมาชีพในชุมชนเป้าหมายด้วย โดยเฉพาะ 1 คนที่ต้องบันทึกองค์ความรู้ น่าจะเป็นเป้าหมายในการเข้ารับการอบรม ในปี 2560

 **4.3.5 การดำเนินงานการพัฒนาหมู่บ้านเศรษฐกิจพอเพียง ปี 2559**

 1) ขั้นตอนสำคัญที่ต้องดำเนินการต่อจากนี้ คือ

 1.1) การประเมินความสุขมวลรวมชุมชน (GVH) ครั้งที่ 2 / การประเมินระดับการพัฒนา 4 ด้าน 23 ตัวชี้วัด (ผ่านการรับรองของ ศจพ.อ) ซึ่งต้องดำเนินการให้แล้วเสร็จภายในวันที่ 15 สิงหาคม 2559 และต้อง

 1.2) ตัวชี้วัดที่ 1.3 จำนวนหมู่บ้านเศรษฐกิจพอเพียงต้นแบบที่มีการบูรณาการกิจกรรมการพัฒนาเพื่อให้มีความสุขมวลรวม

 - กำหนดให้บันทึกผลการประเมิน GVH ครั้งที่ 2 ซึ่งกำหนดให้มีความสุขเพิ่มขึ้นและระดับความสุขต้องไม่น้อยกว่าระดับ 80 และดำเนินการบันทึกผลโปรแกรม GVH หน้าเว็บกรมฯ ภายในวันที่ 25 ส.ค. 59

 - มีผลการบูรณาการกิจกรรมการพัฒนา กับภาคีการพัฒนาในการแก้ไขตัวชี้วัดที่ไม่ผ่านเกณฑ์ ตามแบบที่กำหนด

 การบันทึก ข้อมูล GVH ครั้งที่ 1 เมื่อเดือนมีนาคม กรมฯ ได้กำหนดให้บันทึกทุกหมู่บ้าน แต่ผ่อนผันให้ทยอยบันทึกข้อมูลกรณีหมู่บ้านเพิ่มเติม ตามตัวชี้วัดที่ 1.3.2 ดังนั้นจึงขอความกรุณาอำเภอได้มอบหมายผู้รับผิดชอบดำเนินการ อาจจะบันทึกพร้อมกัน กับ ครั้งที่ 2 ในรอบเดือนสิงหาคมก็ได้ พร้อมดำเนินการตามแนวทางที่กำหนด ซึ่งจังหวัดจะทำหนังสือแจ้งอำเภออีกครั้ง

 สพอ. ขอให้แต่ละตำบลดำเนินการให้แล้วเสร็จ ภายในสิ้นเดือนกรกฎาคม ๒๕๕๙ นี้ โดยให้แนบหลักฐานบันทึกการประชุม มติรับรองการประเมินฯ ด้วย และให้คะแนนไม่น้อยกว่าร้อยละ 80

 **4.3.6 โครงการสานพลังเครือข่ายพัฒนาชุมชนสร้างชุมชนเกื้อกูล จังหวัดพิษณุโลก**

 ตามที่กรมการพัฒนาชุมชนได้อนุมัติโครงการกิจกรรมสนับสนุนการขับเคลื่อนยุทธศาสตร์กรมการพัฒนาชุมชนสำหรับเขตตรวจราชการ ประจำปีงบประมาณ 2559 โครงการสานพลังเครือข่ายพัฒนาชุมชนสร้างชุมชนเกื้อกูล จังหวัดพิษณุโลก งบประมาณ 300,000 บาท (สามแสนบาทถ้วน)โดยมีพื้นที่เป้าหมายตามโครงการฯ จำนวน 11 หมู่บ้าน ประกอบด้วย

|  |  |  |  |  |
| --- | --- | --- | --- | --- |
| ที่ | ชื้อบ้าน | หมู่ที่ | ตำบล | อำเภอ |
| 1 | ท่าโพธิ์ | 8 | จอมทอง | เมืองพิษณุโลก |
| 2 | นายาว | 2 | บ้านพร้าว | นครไทย |
| 3 | ห้วยเหิน | 9 | ป่าแดง | ชาติตระการ |
| 4 | คุยยาง | 13 | บางระกำ | บางระกำ |
| 5 | สนามคลี | 6 | สนามคลี | บางกระทุ่ม |
| 6 | คุ้งเตาเหล้า | 7 | พรหมพิราม | พรหมพิราม |
| 7 | น้ำคบ | 4 | บ้านยาง | วัดโบสถ์ |
| 8 | หนองกาดำ | 5 | พันชาลี | วังทอง |
| 9 | ม่วงหอม | 5 | แก่งโสภา | วังทอง |
| 10 | ดงจันทร์ | 10 | วังพิกุล | วังทอง |
| 11 | ผารังหมี | 3 | ไทรย้อย | เนินมะปราง |

โดยมีวิธีการดำเนินการ 3 ขั้นตอน คือ

 ขั้นตอนที่ 1 เตรียมการ

 - อำเภอคัดเลือกพื้นที่เป้าหมาย อำเภอละ 1 หมู่บ้าน ยกเว้นอำเภอวังทอง 3 หมู่บ้าน

 - เจ้าหน้าที่พัฒนาชุมชนร่วมกับผู้อาสาพัฒนาชุมชนในหมู่บ้าน 4 คน คณะกรรมการหมู่บ้านและแกนนำหมู่บ้านประชุมเพื่อหาแนวทางการขับเคลื่อนโครงการฯ และค้นหากิจกรรมของหมู่บ้านที่มีการดำเนินการแล้วและมีลักษณะเป็นกิจกรรมเกื้อกูล เพื่อเป็นตัวอย่างกิจกรรมเกื้อกูลสร้างสรรค์เตรียมนำเสนอในการเข้าร่วมเวทีกิจกรรมสร้างเครือข่ายพัฒนาชุมชนสร้างชุมชนเกื้อกูล จังหวัดพิษณุโลก(ดำเนินการภายในวันที่ 11 กรกฎาคม 2559)

ขั้นตอนที่ 2 ดำเนินการ

-แบ่งออกเป็น 4 กิจกรรม ดำเนินการในระดับจังหวัด 2 กิจกรรม คือกิจกรรมที่ 1

และ 4 ดำเนินการระดับอำเภอ 2 กิจกรรม คือกิจกรรมที่ 2 และ 3 ดังนี้

กิจกรรมที่ 1 สร้างเครือข่ายพัฒนาชุมชนสร้างชุมชนเกื้อกูล จังหวัดพิษณุโลก ดำเนินการระดับจังหวัด จำนวน 1 วัน จังหวัดกำหนดดำเนินการในวันที่ 12 กรกฎาคม 2559 ณ ศูนย์ศึกษาและพัฒนาชุมชนพิษณุโลก เป้าหมาย อช.ในพื้นที่หมู่บ้านเป้าหมาย จำนวน 4 คน, ประธานคณะกรรมการหมู่บ้านและผู้แทนคณะกรรมการหมู่บ้าน หมู่บ้านละ 2 คน, พัฒนากรประสานงานตำบล จำนวน 11 คน งบประมาณ 55,600 บาท

กิจกรรมที่ 2 สร้างทีมเพื่อขับเคลื่อนชุมชนเกื้อกูล ดำเนินการระดับหมู่บ้าน จำนวน 1 วัน กลุ่มเป้าหมาย จำนวน 20 คน ประกอบด้วย อช.หมู่บ้านละ 4 คน ประธานกรรมการหมู่บ้านและผู้แทนกรรมการหมู่บ้านๆ ละ 3 คน, สมาชิกสภาองค์กรปกครองส่วนท้องถิ่น (ส.อบต.) หมู่บ้านละ 1 คน พัฒนากรประสานงานตำบล จำนวน 1 คน ผู้แทนหน่วยงานภาคี ผู้นำกลุ่มองค์กรต่างๆ ในหมู่บ้าน จำนวน 11 คนงบประมาณ หมู่บ้านละ 4,200 บาท(ภายในวันที่ 30 กรกฎาคม 2559)

กิจกรรมที่ 3 สนับสนุนการดำเนินกิจกรรมชุมชนเกื้อกูลสร้างสรรค์ดำเนินการระดับหมู่บ้าน จำนวน 11 หมู่โดย อช.,คณะกรรมการหมู่บ้าน, ผู้นำกลุ่มองค์กร และประชาชนในหมู่บ้านร่วมกันขับเคลื่อนกิจกรรมชุมชนเกื้อกูลสร้างสรรค์ ตามแผนปฏิบัติการ งบประมาณหมู่บ้านละ 10,000 บาท (ภายใน 15 สิงหาคม 2559)

กิจกรรมที่ 4 มหกรรมชุมชนเกื้อกูลสร้างสรรค์ จังหวัดพิษณุโลก เฉลิมพระเกียรติสมเด็จ
พระนางเจ้าฯ พระบรมราชินีนาถ เนื่องในโอกาสมหามงคลเฉลิมพระชนมพรรษา 7 รอบ 12 สิงหาคม 2559 ดำเนินการระดับจังหวัด 1 วัน งบประมาณ 88,200 บาท(ภายในวันที่ 31 สิงหาคม 2559)

 ขั้นตอนที่ 3 การประชาสัมพันธ์ เผยแพร่และสรุปบทเรียน

  **4.3.7 การดำเนินงานกองทุนพัฒนาบทบาทสตรีจังหวัดพิษณุโลก**

 1) การเตรียมความพร้อมการควบรวมกองทุนพัฒนาบทบาทสตรี

 - การส่งมอบงานกองทุนพัฒนาบทบาทสตรีระดับตำบล อำเภอที่ยังไม่ส่งเอกสารให้จังหวัดได้แก่ อำเภอวัดโบสถ์, อำเภอเนินมะปรางค์ และ ต.บางกระทุ่ม, ต.โคกสลุด, ต.เนินกุ่ม อำเภอ
บางกระทุ่ม

 - การโอนเงินกองทุนฯ ทั้งหมดในบัญชี คกส.ต.เข้าบัญชี สำนักงานกองทุนพัฒนาบทบาทสตรีจังหวัดพิษณุโลก (สพจ.) (ยกเว้นเงินเปิดบัญชี)อำเภอที่ดำเนินการเรียบร้อยแล้วจำนวน 4 อำเภอได้แก่
อ.พรหมพิราม อ.บางระกำ อ.วัดโบสถ์ อ.ชาติตระการ อำเภอที่ยังดำเนินการไม่แล้วเสร็จ ได้แก่

 1. อำเภอเมืองพิษณุโลก จำนวน 8 ตำบล

 2. อำเภอนครไทย จำนวน 4 ตำบล

 3. อำเภอบางกระทุ่ม จำนวน 7 ตำบล

 4. อำเภอวังทอง จำนวน 9 ตำบล

 5. อำเภอเนินมะปราง จำนวน 1 ตำบล

(เอกสารแนบ)

 2) การชำระหนี้เงินทุนหมุนเวียนเงินกองทุนพัฒนาบทบาทสตรีจังหวัดพิษณุโลกข้อมูล ณ วันที่ 24 มิถุนายน 2559 กองทุนพัฒนาบทบาทสตรีจังหวัดพิษณุโลก มีหนี้เงินทุนหมุนเวียน ค้างชำระ จำนวน 149 โครงการ เป็นเงินต้น 13,685,649 บาท (เอกสารแนบ) สำนักงานกองทุนพัฒนาบทบาทสตรีจังหวัดพิษณุโลก ได้จัดทำหนังสือ ทวงถามทั้งผู้กู้และผู้ค้ำประกันครบทุกโครงการแล้ว และจะดำเนินการออกเยี่ยมบ้านผู้กู้เงิน และผู้ค้ำประกันภายในเดือนกรกฎาคม 2559 ต่อไป

 **๔.๔ เรื่องจากฝ่ายอำนวยการ**

๔.4.๑ การรับสมัครคัดเลือกบุคคลเพื่อแต่งตั้งเป็นอาสาพัฒนา (อสพ.) รุ่นที่ ๖๙

 กรมการพัฒนาชุมชน กำหนดการรับสมัครคัดเลือกบุคคลเพื่อแต่งตั้งเป็นอาสาพัฒนา (อสพ.) รุ่นที่ ๖๙ จำนวน ๒๐๐ คน โดยมีเป้าหมายเพื่อสร้างเยาวชนวัยหนุ่มสาวที่จบการศึกษาระดับปริญญาตรีให้มีอุดมการณ์และจิตอาสาเข้ามาเป็นผู้นำชุมชน เพื่อสานต่อภารกิจของชุมชน ตลอดจนมีส่วนร่วมในการขับเคลื่อนงานพัฒนาชุมชนในพื้นที่บ้านเกิดให้มีความยั่งยืน โดยอาสาพัฒนาต้องผ่านคุณสมบัติ กระบวนการสอบคัดเลือก การสัมภาษณ์ ผ่านการอบรมก่อนปฏิบัติงานตามที่กรมฯกำหนด โดยมีระยะเวลาปฏิบัติงานในพื้นที่จังหวัด ระหว่างวันที่ ๑ ตุลาคม ๒๕๕๙ – ๓๐ กันยายน ๒๕๖๐

 จังหวัดพิษณุโลกได้รับจัดสรร ๒ อัตรา กรมฯมอบหมายให้จังหวัดดำเนินการรับสมัครคัดเลือกฯ มีกำหนดการดำเนินการ ดังนี้

 - เปิดรับสมัครฯ ระหว่างวันที่ ๒๔ มิถุนายน – ๘ กรกฎาคม ๒๕๕๙ ณ สพจ.พิษณุโลก

 - ประกาศรายชื่อผู้มีสิทธิ์เข้ารับการสอบข้อเขียน ในวันที่ ๑๑ กรกฎาคม ๒๕๕๙

 - ดำเนินการสอบข้อเขียน ในวันที่ ๑๖ กรกฎาคม ๒๕๕๙ (สถานที่สอบ แจ้งอีกครั้ง)

 - ประกาศรายชื่อผู้ทีสิทธิ์สอบสัมภาษณ์ (ผ่านข้อเขียนร้อยละ ๖๐ ) ในวันที่ ๑๘ กรกฎาคม ๒๕๕๙

 - ดำเนินการสอบสัมภาษณ์ ระหว่างวันที่ ๒๑ – ๒๔ กรกฎาคม ๒๕๕๙ (แจ้งให้ทราบอีกครั้ง)

 - ประกาศรายชื่อผู้ผ่านการคัดเลือกเพื่อขึ้นบัญชีอาสาพัฒนา ในวันที่ ๒๗ กรกฎาคม ๒๕๕๙

 ในการนี้ จึงขอความร่วมมือกลุ่มงาน/ฝ่าย/อำเภอ ดำเนินการประชาสัมพันธ์การรับสมัครบุคคลเพื่อแต่งตั้งเป็นอาสาพัฒนา (อสพ) รุ่นที่ ๖๙

**มติที่ประชุม** รับทราบ/ถือปฏิบัติ

**ระเบียบวาระที่ 5 เรื่องอื่นๆ**

การประชุมคณะกรรมการศูนย์อำนวยการปฏิบัติการขจัดความยากจนและพัฒนาชนบทตามปรัชญาเศรษฐกิจพอเพียง จังหวัดพิษณุโลก (ศจพ.จ.พล.) ตามโครงการการบริหารจัดการครัวเรือนยากจนแบบบูรณาการ กิจกรรมการบริหารและการประชาสัมพันธ์การดำเนินโครงการระดับจังหวัด ในวันที่ 25 กรกฎาคม 2559 ณ โรงแรมวังแก้ว หลังศาลากลางจังหวัด อำเภอเมืองพิษณุโลก จังหวัดพิษณุโลก จังหวัดพิษณุโลก

**มติที่ประชุม** รับทราบ

**ปิดประชุม เวลา 12.00 น.**

 (ลงชื่อ) เสาวรัตน์ สุเดชมารค ผู้จดบันทึกการประชุม

 (นางสาวเสาวรัตน์ สุเดชมารค)

 (ลงชื่อ) วิลาวัณย์ ทองเอี่ยม ผู้ตรวจบันทึกการประชุม

 (นางสาววิลาวัณย์ ทองเอี่ยม)